Janne Saar

Janne Saar (sündinud 17. oktoobril 1986) on eesti poplaulja. Janne Saare poplauljakarjäär sai alguse 2003. aastal tüdrukutebändis Nexus. Hiljem on ta välja andnud kaks albumit. Soololauljana alustas Saar 2006. aasta suvel, kui Nexus laiali läks. Aasta lõpus ilmus tema debüütsingel "Millist armastust". Väidetavalt[viide?] mängisid raadiojaamad seda aasta aega ja see on siiani Saare kõige edukam singel. Lugu saavutas 2006. aasta Raadio 2 Aastahiti konkursil 7. koha. Raadio Uuno edetabelis "Kõigi aegade top 1000" pälvis lugu 742. koha. Samas edetabelis oli Janne Saare ja Koit Toome ühislugu "Number 1" 686. kohal. Varakevadel ilmus teine singel "Shiny lights", millele XL Stuudio tegi muusikavideo. Videos Saar laulab, taustatantsijad tantsivad ja bändiliikmed mängivad pille suure vilkuva ekraani ees, mis katab tervet seina. Kuigi loole tehti Saksamaal palju reklaami, jäi see suurema tähelepanuta. 27. märtsil 2011 Publik.ee-s ilmunud artiklis tõdes Saar, et mõte kunagine singel Saksamaal välja anda osutus tema muusikakarjääri halvimaks otsuseks. "Kõik läks nii valesti, kui üldse võimalik. Management oli vale, lugu oli vale, video polnud piisavalt originaalne, raha investeerisin valesti," kommenteeris Saar Publikule. 2007. aasta augustis nägi ilmavalgust Saare debüütalbum "Millist armastust". Lisaks pealkirjas nimetatule ilmusid selle plaadi lugudest singlitena ka "Lootus", "Remember", "Sädemed". Sama aasta lõpus ilmus teine album "Janne unejutud – 7 imeilusat Grimmi muinasjuttu". Plaat sisaldab vendade Grimmide muinasjutte ja Capitol Recordsi USA-s loodud ballaadi "Unelaul". Aprillis ilmus singel "Teemant". Lugu on YouTube'is vaadanud üle 160 000 inimese. Oktoobris ilmus raadiojaamadesse singel "Palun jää". Žanrilt rokilik lugu saavutas kõige rohkem tähelepanu raadio Uunos, kus see püsis esitusloendis kolm nädalat järjest. 2008. aasta Eesti Laulul pääses Saare saadetud kahest laulust edasi pala "Too good for you". Laulule lõi video kunstnik Martin Saar. Video räägib naise elust koos mehega, kes arvab, et naine peaks talle hommikust õhtuni süüa serveerima ja muid maiseid naudinguid pakkuma. Janne Saar kommenteeris: "Video sümboliseerib laulu sõnu. See on meeste ja naiste vahelisest soolisest ebavõrdsusest. Tahan, et kõik naised maailmas seisaksid oma õiguste eest ning ei laseks meestel end halvasti kohelda. Olen näinud naisi kannatamas suhetes, neid on alandatud, kuid neil puudub julgus vastu astuda". "Too good for you" saavutas Eesti Laulu finaalsaates 8. koha. 2010. aastal jõudis Eesti Laulu eelvoorust edasi Janne Saare lugu "Meeting the wolf" , kuid diskvalifitseeriti paar päeva hiljem, kuna laul oli avalikustatud enne lubatud tähtaega, 1. septembrit. 2012. aastal esitas Janne Saar Eesti Laulule loo "Fight for love", kuid see ei pääsenud finaali. 2009. aastal ilmus Saare laul "Ma ei mõista sind", kus teeb kaasa laulja Uku Suviste. Duetti tutvustati 7. mail Raadio Uuno hommikuprogrammis. Lugu jäi sellegipoolest tähelepanuta ega pääsenud raadiotesse. Juulis ilmus suvesingel "Mis näitab kell?", mis püsis raadio Elmar esikümnes paar nädalat. 2009. aasta septembrist viibib Saar Los Angeleses. Oma MySpace'i lehele on ta postitanud Ameerikas valminud lugusid. 7. märtsil 2010 esitati Raadio 2-s Saare lugu "I don't know". 2011. aasta märtsis avaldas Saar internetis loo "Me näeme veel", mille autor on Laika Virgin. Carola Madis ja fotograaf Isaac Matthew White lõid sellele muusikavideo, kus laulja on varahommikul Los Angelese mägedes. 22. augustil jõudis Eestis poelettidele Allan Keiani romaan "Puhtsüdamlik ülestunnistus", mille kaant kaunistab foto Saarest. 2013. aastal hakkas Saar tegema hingelisemat muusikat, ilmusid singlid "Kilimanjaro", "Art of love" ja "Good things". Viimasele kahele on valminud muusikavideod. Kõige populaarsem lugu on seni "Good things". 2014. aasta sügisel esitles ta Eestis oma uut lugu "Mi amor", millele on tehtud muusikavideo. "Nii kuum" (2003) "Nexus 2" (2004) "Nii head tüdrukud ei tee" (2005) "Best of Nexus" (2006) "Millist armastust" (2007) "Janne unejutud – 7 imeilusat Grimmi muinasjuttu" (2007) "Meeting the Wolf" (2015) Greta Kaupmees. Janne Saar kinkis endale juubeliks singli. Õhtuleht, 17. oktoober 2006 Ajalugu Raadio 2, 2006 [1] Rate, 16. juuni 2009 Nexuse Jannel olid ikka liiga suured prillid! Õhtuleht, 23. märts 2007 Greta Kaupmees. Janne hakkab verivärske videoga Saksamaad vallutama. Õhtuleht, 01. märts 2007 Laura Kaur. 13 küsimust: Janne Saar räägib oma elu suurimast ebaõnnestumisest[alaline kõdulink] Publik, 27. märts 2011 Ülo Külm. JANNE, "MILLIST ARMASTUST", LEVEL RECORDS Õhtuleht, 18. august 2007 Eger Ninn. Janne Saar: nüüd on õige hetk hakata lugusid kirjutama Elu24, 9. november 2007 Helena-Reet Ennet. Janne Saar käis USAs. Võida tema muinasjutuplaat! Buduaar, 5. november 2007 Mari-Leen Albers. Janne Saar üllitas uue singli "Teemant". Õhtuleht, 1. aprill 2008 Mari-Leen Albers. Nexuse Janne kirjutas oma elust uue singli. Õhtuleht, 29. oktoober 2008 Nataly Koppel. "Eesti Laulu" 10 finalisti teada! Õhtuleht, 11. detsember 2008 Mari-Leen Albers. Janne võigas euroloo video: Ma tapsin oma poiss-sõbra! Õhtuleht, 21. jaanuar 2009 "Eesti laul 2011" poolfinalistid Õhtuleht, 17. detsember 2010 Marge Sillaots. http://www.ohtuleht.ee/407438 SELGUS MAJAS: Janne Saar "Eesti laulult" kõrvaldatud] Õhtuleht, 20. detsember 2010 Mari-Leen Albers. Uus kuum paar: Uku Suviste ja Janne Saar tegid ühise hiti Õhtuleht, 9.aprill 2009 Jannel ja Ukul uus ühine lugu Elu24, 7. mai 2009 Mari-Leen Albers. Suvesingleid aina tuleb: Janne Saar "Mis näitab kell"] Õhtuleht, 7. juuli 2009 Pakin asjad ja lähen ära :D[alaline kõdulink] Rate, 28. september 2009 Silmad Lahti! – Janne uus lugu otse L.A.-st! Raadio 2, 7. märts 2010 Janne Saarel valmis suvehõnguline singel ja video Elu24, 9. märts 2011 Janne Saar kaunistab raamatukaant Õhtuleht, 22. august 2011 MySpace